รัฐบาลไทย-ข่าวทำเนียบรัฐบาล-สถาบันวัคซีนแห่งชาติ แจงการจัดซื้อและการแจกจ่ายวัคซีนของไทยมีการเตรียมการไว้เพื่ อกระจายวัคซีนในทุกกลุ่มประชากร ตามความสำคัญสอดคล้องกับปริมาณวัคซีนที่จะส่งมอบ
วันอังคารที่ 2 กุมภาพันธ์ 2564
สถาบันวัคซีนแห่งชาติ แจงการจัดซื้อและการแจกจ่ายวัคซีนของไทยมีการเตรียมการไว้เพื่ อกระจายวัคซีนในทุกกลุ่มประชากร ตามความสําคัญสอดคล้องกับปริมาณวัคซีนที่จะส่งมอบ
สถาบันวัคซีนแห่งชาติ แจงการจัดซื้อและการแจกจ่ายวัคซีนของไทยมีการเตรียมการไว้เพื่อกระจายวัคซีนในทุกกลุ่มประชากร ตามความสําคัญสอดคล้องกับปริมาณวัคซีนที่จะส่งมอบ
นพ.นครเปรมศรี ผู้อํานวยการสถาบันวัคซีนแห่งชาติ ได้ตอบข้อสงสัยกรณีการจัดซื้อและการแจกจ่ายวัคซีนของไทย สรุปได้ ดังนี้
1. เหตุใดประเทศไทยจึงไม่มีการจัดซื้อวัคซีนที่ครอบคลุมจํานวนประชากรอย่างเหมาะสม ขณะที่แผนฉีดวัคซีนในประเทศไทยมีความล่าช้าเกินไปหรือไม่นั้น : ตอบ ความพยายามและดําเนินการในการจัดหาวัคซีนของกระทรวงสาธารณสุขและสถาบันวัคซีนแห่งชาติ ได้เริ่มในช่วงเดือนสิงหาคมปี 2563 ภายหลังจากที่ได้เห็นเงื่อนไขต่าง ๆ จากทั้งผู้ผลิตวัคซีน และ COVAX ในลักษณะเป็นการจองวัคซีนล่วงหน้าโดยที่ยังไม่ทราบผลการทดลองวัคซีนเฟส 3 ประเทศไทยในขณะนั้นยังไม่มีกลไกการจัดหาวัคซีนที่มีเงื่อนไขในการจ่ายเงินก่อนโดยที่มีโอกาสไม่ได้รับวัคซีนหากการวิจัยล้มเหลว สถาบันวัคซีนแห่งชาติและกรมควบคุมโรคได้ดําเนินการประสานขอคําปรึกษาหน่วยงานด้านกฎหมายของประเทศได้แก่ สํานักงานคณะกรรมการกฤษฎีกา สํานักงานอัยการสูงสุด สํานักงบประมาณ กรมบัญชีกลาง ก็ได้รับข้อแนะนําและหนังสือตอบกลับจากกรมบัญชีกลางว่าไม่สามารถดําเนินการจัดซื้อตาม พรบ.จัดซื้อจัดจ้าง 2560 ได้ จึงได้ดําเนินการออกประกาศกระทรวงสาธารณสุข ตามมาตรา 18 ของ พรบ.ความมั่นคงด้านวัคซีนแห่งชาติ 2561 เพื่อให้สามารถดําเนินการจองวัคซีนล่วงหน้าได้ตามกฎหมายที่มี http://www.ratchakitcha.soc.go.th/DATA/PDF/2563/E/239/T_0017.PDF
ทั้งนี้ แผนการฉีดวัคซีนได้มีการเตรียมการไว้เพื่อการกระจายวัคซีนในทุกกลุ่มประชากร ตามลําดับความสําคัญที่สอดคล้องกับปริมาณวัคซีนที่จะส่งมอบ
สําหรับการจัดซื้อวัคซีนเป็นการพิจารณาตามคุณลักษณะของวัคซีน ได้แก่ รูปแบบการวิจัย พัฒนา การผลิตของวัคซีน ผลการวิจัย ทั้งด้านคุณภาพและประสิทธิภาพ ระยะเวลาในการส่งมอบการบริหารจัดการวัคซีนที่ต้องใช้ในวงกว้าง การจัดเก็บ การขนส่ง และความชํานาญของบุคลากรที่จะดําเนินการฉีดวัคซีนให้แก่ประชาชน รวมทั้งประโยชน์ระยะยาวที่มีผลต่อความมั่นคงด้านวัคซีนของประเทศ เช่น มีการถ่ายทอดเทคโนโลยีการผลิตที่เราสามารถต่อยอดการวิจัยพัฒนาในประเทศได้ต่อไป
2. เหตุใดรัฐบาลจึงไม่มีการจัดซื้อวัคซีนจากหลายบริษัท แต่เน้นซื้อเพียง 2 บริษัท คือบริษัท แอสตราเซเนกา และซิโนแวคเท่านั้น : ตอบ การจองซื้อวัคซีนล่วงหน้าเป็นการแบกรับความเสี่ยง ซึ่งการจองซื้อวัคซีนแอสตราเซนเนกาเป็นบริษัทแรกได้นั้น เกิดขึ้นพร้อม ๆ กับการประกาศผลวัคซีนของ 3 บริษัทในเวลาที่ไล่เลี่ยกัน (Pfizer, Moderna และ AstraZeneca) ทําให้คาดการณ์ได้ว่าจะมีวัคซีนอีกหลายรูปแบบที่จะทยอยประกาศผลสําเร็จในการวิจัย โดยที่เราจะมีข้อมูลพิจารณาการจองซื้อวัคซีนที่ประเทศไม่ต้องแบกรับความเสี่ยงทั้งในเรื่องความปลอดภัย ประสิทธิผลในการป้องกัน การบริหารจัดการวัคซีนบางชนิดที่ต้องดูแลเป็นพิเศษและอาจเป็นภาระต่อการทํางานของเจ้าหน้าที่ที่ต้องแบกรับภาระการดูแลสุขภาพประชาชนในทุกมิติอยู่แล้ว
3.การคัดเลือกบริษัทเอกชนที่รัฐบาลจะให้เงินงบประมาณสนับสนุน มีวิธีการและขั้นตอนอย่างไร ตอบ: สถาบันวัคซีนแห่งชาติมีการประเมินศักยภาพผู้ผลิตวัคซีนในประเทศทุกแห่ง และมีอนุกรรมการวิชาการพิจารณาข้อเสนอของเอกชนก่อนให้กรรมการบริหารสถาบันวัคซีนแห่งชาติเห็นชอบ และในส่วนงบประมาณตาม พรก.ฯ เงินกู้ สภาพัฒน์ ฯ ก็จะเป็นผู้พิจารณากลั่นกรองก่อนการเสนอ ครม. พิจารณาต่อไป
ทั้งนี้ การจัดหาวัคซีนในขณะนี้ จํานวน 63 ล้านโด๊ส ครอบคลุมประชากร 31.5 ล้านคน และจะสามารถจัดหาได้เพิ่มเติมอีกจนครอบคลุมประชากรทุกกลุ่มเป้าหมายตามความสมัครใจ
4.หากบริษัท แอสตรา เซเนกา ไม่สามารถส่งวัคซีนได้ตามข้อตกลง รัฐบาลมีแผนการดําเนินการเช่นไรต่อไป ตอบ: การจัดหาวัคซีนจากบริษัทอื่นสามารถดําเนินการได้และกําลังดําเนินการอยู่บนข้อมูลที่จะเป็นประโยชน์กับประเทศมากที่สุด อีกทั้งสายการผลิตที่แอสตรา เซเนกาสามารถจัดหาวัคซีนจากแหล่งผลิตที่มีอยู่ทั่วโลกเป็นการบริหารความเสี่ยงที่ดีอีกทางหนึ่งด้วย
5. เหตุใดจึงไม่ให้องค์การเภสัชกรรมที่มีโรงงานวัคซีนไข้หวัดใหญ่เป็นผู้ผลิตวัคซีน แทนบริษัท สยามไบโอไซเอนซ์ ที่ต้องทําโรงงานวัคซีนฯ ให้พร้อมก่อน ซึ่งใช้เวลาไม่น้อยกว่า 4 เดือน กว่าจะผลิตวัคซีนได้จริง ตอบ: องค์การเภสัชกรรม (อภ.) ไม่สามารถผลิตวัคซีนชนิดไวรัลเวคเตอร์ได้ และ SBS ไม่ได้รอการทําโรงงานวัคซีนให้พร้อม เวลาที่รอนี้คือการผลิตจริงตามมารตฐาน AZ ที่ได้เริ่มดําเนินการแล้วตั้งแต่ ธค.63 เพื่อการขึ้นทะเบียนโดย อย. ไทย
6. เหตุใดจึงให้บริษัท สยามไบโอไซเอนซ์ (ที่มีผลขาดทุน 581 ล้านบาท) ผูกขาดในการผลิตวัคซีนในประเทศไทยเพียงรายเดียวแล้วจะสามารถผลิตวัคซีนได้ทันเวลาหรือไม่ ตอบ: AZ เป็นผู้คัดเลือกเอกชนที่จะร่วมดําเนินการ โดยพิจารณาจากความสามารถและศักยภาพของทั้งบุคลากรและเครื่องมือที่สอดคล้องกับเทคโนโลยีของเค้า ไม่เกี่ยวกับผลประกอบการเดิม
7. บริษัทสยามไบโอไซเอนซ์ ลงทุนผลิตวัคซีนร่วมกับบริษัทแอสตรา เซเนกา อีกทั้งยังใช้ประเทศไทยเป็นฐานการผลิตแต่เหตุใดวัคซีนที่ประเทศไทยจะได้รับ จึงมีราคาสูงเท่ากับราคาที่บริษัทแอสตรา เซเนกา ขายให้กับประเทศที่ไม่ได้ลงทุนร่วม ตอบ: AZ เป็นผู้กําหนดราคา ที่พิจารณาจากต้นทุนการวิจัย การผลิต และยึดนโยบายราคาเดียวในทุกประเทศที่อยู่ใน Supply Chain ที่จะผลิตโดย SBS ประเทศไทยได้ประโยชน์มากอยู่แล้วในการได้เทคโนโลยีการผลิตที่จะมีอยู่ในประเทศไทยไปตลอด
ส่วนเมื่อผลิตวัคซีนสําเร็จแล้ว สิทธิบัตรวัคซีนจะเป็นของบริษัทเอกชนทั้งหมดหรือไม่นั้น สิทธิบัตรเป็นของ AZ เราซื้อวัคซีนจาก AZ ขณะที่เทคโนโลยีที่ได้จะเป็นความรู้สําหรับการพัฒนาวัคซีนของเราเองในประเทศที่เราต้องมาดําเนินการเอง
สําหรับกังวลต่อผลข้างเคียงจากการฉีดวัคซีนว่าจะเป็นอันตรายต่อชีวิตหรือไม่ ผลข้างเคียงจากวัคซีนเกิดขึ้นได้จากทุกวัคซีน ไม่ใช่จากวัคซีนโควิค19 การพิจารณาอย่างรอบคอบจึงเป็นเหตุผลหนึ่งที่เราจะต้องดูจากข้อมูลการวิจัยอย่างครบถ้วนมากที่สุด และมีหน่วยงานที่ดูแลด้านความปลอดภัยตั้งแต่ อย. กรมวิทย์ และกระทรวงสาธารณสุข ที่จะดําเนินการอย่างรอบคอบตามมาตรฐานการให้วัคซีนที่ดี
------------